Bernard Lyot

Bernard Ferdinand Lyot () var ein fransk astronom.

Frå 1920 var han astronom ved Paris-Meudon-observatoriet. Han utførte ei rekkje arbeid over polarisasjonen av lyset frå månen og planetane, og er internasjonalt kjent for undersøkingane sine av sola. Han konstruerte to instrument som no er i bruk ved dei fleste solobservatorium: koronagrafen, som gjer det mogeleg å observere og fotografere den indre solkorona utanfor totale solformørkingar (fotografert første gong i fullt dagslys av Lyot 21. juli 1931 på Pic du Midi i Frankrike), og polarisasjons-interferensfilteret (1933) for observasjon og fotografering av sola i lys frå eit særs smalt spektralområde.

Prisar og oppkallingar
Prisar
 Lalandeprisen frå Det franske vitskapsakademiet
 Janssenmedaljen frå Det franske vitskapsakademiet (1930)
 Royal Astronomical Society sin gullmedalje (1939)
 Howard N. Potts-medaljen (1942)
 Brucemedaljen (1947)
 Henry Draper-medaljen til National Academy of Sciences (1951)

Oppkallingar
 Lyot på månen.
 Lyot på Mars.
 Asteroiden 2452 Lyot.

Kjelder
Bernard Lyot. (14. februar 2009). I Store norske leksikon. Henta 21. mars 2015.

Kategori:Vitskapsfolk frå Paris
Kategori:Franske astronomar
Kategori:Franske oppfinnarar
Kategori:Medlemmar av Det franske vitskapsakademiet
Kategori:Royal Astronomical Society sin gullmedalje
Kategori:National Academy of Sciences
Kategori:Howard N. Potts-medaljen
Kategori:Astronomar på 1900-talet